एक बात साफ़ कर दूँ। मैं इसमें रोमांस के लिए नहीं आई।
यह ईयर फ़ोन है।
अच्छी लग रही हो।
शुक्रिया। तुम भी।
कोई संपर्क नहीं? किसी के साथ भी?
यानी अपनी माँ से भी?
अगर कामयाबी नहीं मिली तो?
हमारी शादी को?
हमारे मिशन को।
क्या?
कितना घटिया दिन है।
मुझे चूमना चाहते हो?
मिशन अधूरा। एक नाकामी 2 नाकामियाँ बाकी।
हाएहाए।
इतालवी डॉलोमाइट्स में आपका स्वागत है।
फ़ेन्स होटल में चेक इन कीजिए। कमरा नंबर 602।
अपने पड़ोसी गवॉल और पार्कर मार्टिन पर नज़र रखें और जानकारी जुटाएँ।
उन दोनों के फ़ोन बग करें।
"कल शाम 5:00 बजे एक अहम कॉल रिकॉर्ड करें।
"कोई गड़बड़ न करें। शुक्रिया।"
शैंपेन के साथ एक नोट है।
लिखा है, "मज़ा करें, इस बार मिशन पूरा ज़रूर करें।"
- हाएहाए का रवैया थोड़ा टेढ़ा है। - ऐसा लगा।
पता नहीं था हाएहाए औरत है।
- तुम्हारी परेशानी क्या है? - मज़ाक कर रहा था,
- लगा मस्ती में लोगी... - अच्छा?
- खुद को सही सज़ा दे रहा हूँ। - देनी चाहिए। सज़ा दो।
मिस्टर एण्ड मिसेज़ स्मिथ
बस पनीर खाने की इच्छा नहीं थी।
यह उनकी खास डिश है। अगर तुम्हें पनीर नहीं खाना था,
- तो कुछ और मँगा लिया होता। - क्यों?
तुमने अपनी पसंद का मँगाया और मैंने अपनी पसंद का।
तुम बस... तुम यह खा रही थी?
- अभी भी कड़क है। - बिल्कुल है।
खानदानी तोहफ़ा है, शायद।
- कुछ बात कर सकते हैं? - क्या?
मुझे लगता है कि अलग-अलग कमरे में सोना थोड़ी ज़्यादती है।
तुम्हारे खर्राटे बढ़ते जा रहे हैं।
और मुझे सोना होता है।
जानते हो, हम कभी एक बिस्तर में नहीं सोए।
- नहीं तो। ऐसा है क्या? - हाँ।
एक बिस्तर। एक बाथरूम।
कोई परेशानी नहीं होगी न?
मतलब, सेक्स करने के बाद हर बार तुम्हीं नीचे चले जाते हो।
क्योंकि जानता हूँ इकलौते बच्चे कैसे होते हैं।
- कैसे होते हैं? - तुम लोगों को चाहिए...
- हमें क्या चाहिए? - तुम लोग शिकारी परिंदे जैसे होते हो,
- जिसे बीच में 15 मीटर की दूरी चाहिए। - बेवकूफ़ी की बात है।
- तुम नहा नहीं रहे हो? - नहीं।
मैं टीवी देखने वाला हूँ।
ये लोग सीधे सो जाने वाले हैं।
थोड़ा बाहर चलना चाहिए। नीचे जाकर ड्रिंक पिएँ?
मुझे तो हाएहाए के नोट ने बेचैन कर रखा है।
- मैं बस... नहीं चाहती कि कोई गड़बड़ हो। - नहीं होगी, ठीक है,
मैं एहतियात बरतूँगा। वादा रहा।
शायद बाहर जाकर अच्छा लगेगा
और थोड़ा खुला माहौल मिलेगा।
लेकिन यहाँ भी अच्छा और आरामदेह लग रहा है।
हाँ, पर हम अपने साथ बेबी मॉनिटर रख लेंगे। अच्छा लगेगा।
हम उन पर कहीं से भी नज़र रखकर, रिपोर्ट करते रह सकते हैं।
हाँ, पर मैं बस... तुम्हारे साथ यहीं रहना चाहती हूँ।
गुड नाइट, जान।
- क्या हम बात कर सकते हैं? - अभी?
मैं तुमसे...
खुलकर बात करना चाहता हूँ।
-"खुलकर"? यह क्या है? - यह थेरेपी की ज़बान है।
मुझे लगता है, हम दोनों को एक ही बिस्तर पर
- सोने की कोशिश करनी चाहिए। - तुम्हारे खर्राटों के
ख़याल से ही, मेरी नींद उड़ जाती है, समझे?
- देखो, उसमें सुधार आ गया। - हाँ, तुम्हें कैसे पता कि सुधार आ गया?
तुम तो सो जाते हो!
वह कमीनगी क्यों दिखा रही है? बस पत्नी के साथ सोना चाहता है।
पता नहीं। वह थकी हुई लग रही है।
हाँ, पर, अपनी पत्नी से प्यार की चाहत रखना क्या बहुत बुरी बात है?
यह कोई दुनिया की बेहद बुरी चीज़ नहीं है।
मेरा मतलब है, वह गवॉल मार्टिन है।
उसकी कुल संपत्ति ऑस्ट्रेलिया की जीडीपी के बराबर तो होगी?
- वह सोना चाहती है। और देखो, यह बात... - हाँ। ठीक है।
फिर मेरे इस सारे इंतज़ाम की क्या तुक थी गवॉल...
हमें उन दोनों के फ़ोन सुनने की क्या ज़रूरत है?
बस गवॉल का सुन लेते?
मुझे नहीं पता। मैंने इस बंदे के बारे में थोड़ी खोजबीन की।
वह सर्फ़र है। मेरा मतलब, था, बस इतना ही।
कल का रखें? कल सारे दिन तुम्हारे साथ हूँ।
दिन-भर मुझे कोई काम नहीं है।
लेकिन उसके लिए, मुझे... नींद तो लेनी पड़ेगी। ठीक है?
ठीक है।
- तुम मुझसे एक वादा करोगे? - हाँ, क्या?
हम उनके जैसे कभी नहीं बनेंगे?
चाहे कुछ भी हो जाए।
उनके जैसे?
- तो वादा रहा। - वादा रहा।
कैसी आवाज़ थी?
देखता हूँ।
- सब ठीक है। - हाँ, ठीक है।
- मुझे लगा मैंने कुछ सुना। - नहीं, सब ठीक है।
गुड नाइट।
सुनो बेटा, यहाँ आओ। जल्दी से।
सुजाता का कहना है कि स्कीइंग में आज काफ़ी भीड़ रहेगी।
तुमने एपिपेंस रख लिए?
- जॉन? - हाँ।
मिल नहीं रहे हैं।
रेस्तराँ वालों से मिल जाएँगे।
जॉन - मैं किसी के उठने से पहले ही जिम आ गया था। नाश्ते के लिए नीचे मिलोगी?
शायद बच्चे वाले न मिलें।
वे स्कीइंग के लिए जा रहे हैं।
पर ऐसा लगता है उनमें बातचीत बंद है।
अगर ये लोग अलग हो जाएँ, तो बग करना आसान होगा।
अगर वे अलग हो गए,
तो हम एक-दूसरे को कैसे ढूँढ़ेंगे?
अपनी लोकेशन साझा करके।
तुम वाकई ऐसा करना चाहोगी?
खैर, हम नहीं... हाँ, मेरा मतलब है...
- क्या? - यह एक बड़ा कदम है।
यह एक दूसरे के फ़ोन वगैरह का पासवर्ड जानने जैसा है।
यह काम के लिए है, जैसे, इसका मकसद...
- पर हमें इसकी, मैं... - नहीं।
चलो करते हैं।
ठीक है।
- पक्का न? - बिल्कुल।
- ठीक है। - बढ़िया।
- करते हैं। - पक्का।
- किसका फ़ोन था? - किसी का नहीं...
बस वैसे ही स्पैम। आते रहते हैं।
हम भी एक अजीब से मिशन पर हैं।
ऐसा लग रहा है जैसे हम किसी नाकाम शादी की खोजबीन कर रहे हैं।
- तुम्हारी प्लेट से एक पकौड़ा ले लूँ? - हाँ।
हाँ, मुझे पता है।
मुझे लगता है बच्चे ने हालात बदतर बना दिए, क्योंकि वह हर वक्त गेम में डूबा रहता है,
जैसे वह उस परिवार का हिस्सा ही नहीं होना चाहता। है न?
बाहर ही रहना चाहता है...
ऐसे।
अच्छा। मुझे नहीं पता दोनों काम कैसे करते हैं,
- बात भी करना और... - हाँ,
बीच-बीच में बात करो या ऐसे चबाओ, समझीं।
- ऐसे कौन करता है। - मैं करता हूँ।
अच्छा, जानना है कैसे खाते हो? तुम ऐसे खाते हो।
- अच्छा। - चम्मच-प्लेट बजाते हो।
- जैसे संगीत बजता है। - हाँ।
मेरे कानों में, हर वक्त।
- अच्छा? - हाँ।
कमीनी हो।
मैडम, यह आपका है?
- बाप रे। शुक्रिया। - कोई बात नहीं।
टॉम, सोचो अगर यह दुपट्टा गुम हो जाता तो?
तुम पागल हो जातीं।
जानता हूँ। तुम्हें यह दुपट्टा बेहद पसंद है।
- हाँ। - बहुत सुंदर है। मैंने ले ही लिया था।
इसे संभाल कर रखिए।
कहाँ से खरीदा?
हमारी दूसरी डेट पर मैंने इन्हें तोहफ़े में दिया था।
कब की बात होगी?
- उनचास साल पहले! - करीब पचास साल हो गए।
अर्धशतक। कमाल है, गज़ब। कहाँ से हैं आप लोग?
हम लोग कॉनस्टांज़ से हैं। यह दक्षिण जर्मनी में पड़ता है,
बिल्कुल स्विस सीमा पर।
- वाह। अच्छा है। - वाह। बहुत बढ़िया।
हम उस जगह के आसपास ज़्यादा वक्त बिताना चाहते हैं।
- अच्छी जगह है न? - हाँ, आपको पसंद आएगी।
- यह ठीक झील के सामने है। - अच्छा तो नहीं लग रहा,
- पर हमें जाना है। - काफ़ी बड़ी झील है।
- वाह। - जर्मनी की सबसे बड़ी।
सच में? कोमो जितनी बड़ी?
ठीक है, हाँ, आपसे मिलकर बहुत अच्छा लगा।
- शायद रिज़ॉर्ट में ही कहीं मिल जाएँ। - हाँ। बाय।
हमारी वाइन चखना।
- आपकी वाइन चखना चाहेंगे। - जान, चलो।
- आपसे मिलकर अच्छा लगा। फिर मिलेंगे। - बहुत-बहुत शुक्रिया।
जॉन।
- क्या हुआ? - मुझे छुट्टियों पर बने दोस्तों से नफ़रत है।
छुट्टी पर जाने का मतलब है दोस्तों से पिंड छुड़ाना।
नयों को न्यौता नहीं दिया जाता।
बहुत वक्त लग रहा है।
स्कीइंग के अलावा नीचे जाने का कोई और रास्ता है क्या, क्योंकि
यह मुझसे नहीं होगा।
तुम्हें स्कीइंग नहीं आती?
नहीं।
तुम स्कीइंग का सामान तो लाए हो।
हाँ, अच्छा दिख रहा था।
- मज़ाक कर रहे हो। - ऐसी चीज़ों को लेकर मैं मज़ाक नहीं करता।
किसका फ़ोन है?
जॉन।
हैलो, सब ठीक है न?
तुमने तीन बार फ़ोन किया। मुझे लगा कि कुछ गड़बड़ है।
हाँ, ठीक है, नहीं मैं फ़िलहाल...
बंद करके फिर इसे चालू करने की कोशिश की?
सेटिंग्स में जाओ।
पासवर्ड माँगेगा।
गॉली, वॉली, 0, 4, 0, 1, और बिंदु वाला विराम।
नहीं।
शून्य, चार,
शून्य, एक, बिंदु वाला विराम।
नहीं, तो फिर मुझे नहीं पता। आकर कंपनी को फ़ोन करूँगा।
हाँ, वह यहीं है।
मुझे जाना है।
ठीक है। बाय। तुमसे प्यार करता हूँ।
उनसे कितनी बार बात करते हो?
- दिन में कुछ दफ़ा। - दिन में कुछ दफ़ा?
वाकई ऐसा करते हो?
नहीं, मुस्कुराओ मत, यह...
- ठीक है... - बहुत खतरनाक है।
हमारे बारे में क्या पता है?
- हमारे बारे में क्या जानती हैं? - कोई राज़ नहीं जानती।
- नहीं जानतीं। - तुम्हें नए नाम से बुलाती हैं?
नहीं, पर उन्हें लगता है... मैं काम के सिलसिले में
बहुत यात्रा करता हूँ। उन्हें पता है मैं शादीशुदा हूँ। बस।
- बस इतना ही। - संपर्क न रखने की वजह है।
- यह... - मुझे पता है।
- मैं... यह कोई... - यह सिर्फ़ हमारे लिए ही नहीं है,
तुम्हारी माँ के लिए भी खतरनाक है। बहुत स्वार्थी हो।
देखो, मैं अपनी माँ को नहीं छोड़ सकता। समझीं?
उनके लिए सबकुछ हूँ।
पापा की मौत के बाद, उनके लिए बस मैं ही हूँ,
उनका ख़याल रखता हूँ। उनसे बात करनी होती है।
यह करना ही है।
- बस इतना कहना है... - मुझे पता है।
मैं हमें या मिशन को खतरे में नहीं डालूँगा।
माफ़ करना, बताया नहीं,
पर सूझा नहीं इस बारे में तुमसे बात कैसे करूँ। माफ़ करना।
पर तुम भी तो अपने पापा से बात करती होगी, कम ही सही।
- नहीं करती। - तुम बात नहीं करतीं?
पापा से बात नहीं करती।
- बिल्कुल नहीं? - नहीं।
यह काम पकड़ते ही, उन्हें भुला दिया?
हाँ।
- मेरे बारे में कोई राय मत बनाओ। - नहीं बना रहा। बस...
मेरे पापा के बारे में कुछ नहीं जानते।
उन्होंने मेरा शोषण किया हो तो?
हाँ।
मुझे माफ़ करना।
मुझे अफ़सोस है। मुझे नहीं पता था।
मेरा शोषण नहीं किया। बस कह रही हूँ
यह तो जैसे...
- रुको, क्या? - बात यह है कि तुम कुछ नहीं जानते,
- इसलिए... - एक मिनट... तुम्हारा शोषण नहीं किया?
तो तुम बस...
- बिल्कुल, नहीं किया। - वह पहली मिसाल थी
- उनसे बात न करने की? - ऐसा नहीं है...
- और यह बात सच भी नहीं है? - बात को घुमाओ मत।
देखो, वे रहे।
चलो, वरना उन्हें खो देंगे।
जॉन, चलो!
अब चलो भी!
ऐसे खेल क्यों नहीं बनते जहाँ हम एक खूबसूरत पहाड़ी पर से
- नीचे फिसलें। - ठीक हो?
ठीक नहीं हूँ। दोबारा नहीं करूँगा।
हाँ, अच्छा आइडिया है, जॉर्गेन्सन। शायद रईसज़ादे कभी आगे चलकर
- खेलेंगे। - एक बात कह रहा हूँ।
अगर तुम्हें स्की करनी ही नहीं, तो स्की रिज़ॉर्ट आई ही क्यों?
मेरी तबीयत ठीक नहीं है। मेरे बिना कर लो।
ए, ग्रैहम, तुम्हें कुछ चाहिए?
फ़ोन बग करने के लिए कुछ ही घंटे हैं।
उसे मजबूर क्यों कर रहे हो?
उसे कुछ भी लेने को मजबूर नहीं कर रहा। मैं तो...
चलो, इसे कुछ नहीं चाहिए। आओ।
- शुक्रिया। - शुक्रिया।
वह किसे फ़ोन कर रही है?
अरबपति लोग किससे बात करते हैं?
शायद अपनी माँ को फ़ोन कर रही है।
अच्छा है, जेन।
लो, यहाँ भी मिल गए।
- हैलो, दोस्तो। - हैलो।
- क्रिसमस बाज़ार का आनंद ले रहे हैं? - हाँ। हम...
- हमें जाना है, तो... - हाँ, हमें जाना है...
दोस्तो, यह सुनकर जाओ,
रीटा और मैंने एक प्यारी कबाब की जगह खोजी है।
- वहाँ खाने चलेंगे। - अच्छा लगेगा, चलते हैं।
मैं टॉम से कह रही थी, इस प्यारे जोड़े को देखो।
आपका कमरा नंबर क्या है?
हम जिस भव्य कमरे में हैं, वहाँ बड़ी खिड़कियाँ हैं
- और पहाड़ दिखते हैं... - चुप रहो।
- और जब सूरज... - चुप हो जाओ, बस।
बकवास बंद कर, कमीनी। मेरे पास बंदूक है, गोली मार दूँगी।
आवाज़ मत करना।
हमने अपना लक्ष्य खो दिया है।
और छुट्टियों के दोस्त भी। "मेरे पास गन है?"
एक बर्गर, फ़्राइज़ के साथ।
लीजिए, आपका बर्गर।
एक-दूजे को नापसंद करने वालों के लिए, जो अलग नहीं होते।
कल रात तुम कह रही थीं कि पूरे दिन काम नहीं करोगी।
नहीं, ऐसा नहीं कहा था।
मैंने कहा था कि पूरे दिन काम नहीं करूँगी, पर थोड़े समय काम करूँगी।
उसने ऐसा नहीं कहा था।
नहीं, पति ने उसे गलत समझा।
तुम जानबूझकर मुझे गलत समझ रहे हो, ताकि मुझसे नाराज़ हो सको।
देखा?
नहीं, तुमने कहा,
"मैं पूरे दिन काम नहीं करूँगी।"
नहीं, मैंने कहा था, मैं पूरे दिन काम नहीं करूँगी।
ठीक है, काश मैं... तुम...
काश मेरे पास अभी रिकॉर्डिंग होती, तो सुना देता कि तुम एकदम गलत हो।
हमारे पास रिकॉर्डिंग है। दे दें?
- तुम्हें क्या हुआ है? - कुछ नहीं।
हम एक मिनट पहले तो मस्ती कर रहे थे।
चल क्या रहा है?
तुम माँ को फ़ोन करने जिम क्यों गए?
तुमने यह बात मुझसे छुपाई क्यों?
अजीब बर्ताव है।
मुझसे दूरी बना रहे हो
और छिटक रहे हो, ठीक है,
शायद तुम्हें यह रिश्ता बोझ लगने लगा है।
यह बात तुम कह रही हो जिसे हमारे रिश्ते के दौरान
ज़्यादातर समय अलग कमरा चाहिए।
- तो मुझे... - तो तुम यही चाहते हो?
- मैं चाहता हूँ? - तुमने साबित कर दिया।
शांत और दूर रहूँ तो पसंद हूँ।
- ऐसा नहीं कहा। - शांत और दूर रह सकती हूँ, कोई नहीं।
- ऐसा नहीं... - मैं भी राज़ रख सकती हूँ।
तुम क्या कर रही हो?
ठीक है।
तुम्हें मिसेज़ कूल बनना है, तो कूल बन जाते हैं।
अब बाकी के समय में हम लोग खामोश रहेंगे।
मैं भी कूल हो सकता हूँ।
तुम नाराज़ हो? तुम नाराज़ हो।
अब इस रिश्ते में रहना भी चाहती हो या नहीं?
यह सवाल इस वक्त क्यों पूछ रहे हो?
क्योंकि मैं नहीं रहना चाहता।
तो बात साफ़ हो गई।
साफ़ है कि हमें इस पर संजीदगी से बात करनी होगी।
हाँ।
मैं मीटिंग में जा रही हूँ।
ठीक है, तो अखिरकार वे अलग हो रहे हैं।
उसका पीछा करने जा रहा हूँ। कूल बनकर मज़े लो।
- ठीक है, बाय। - बाय।
- बाय।
इस तरफ़।
सॉरी, सर। केवल अलपाइन पीक्स क्लब के सदस्य जा सकते हैं।
सर।
लोकेशन जानने के लिए स्मिथ की लोकेशन साझा करें
सुनिए। मुझे बर्फ़ के साथ वोदका मिलेगी?
कोई राय मत बनाओ।
मुझे पता है यह आराम करने की जगह है।
वैसे भी ख़राब हो गया है।
अंदर नमी चली गई।
- हैलो। - हैलो,
- शायद हम पड़ोसी हैं। - नया जोड़ा हो।
- आप लोग खुश नज़र आते हैं। - हाँ।
- वह आपका बेटा है? - हाँ।
लगता है, अपने में मगन रहता है।
ऐसी चीज़ों में इतना वक्त ज़ाया करना ठीक नहीं।
अपने आपमें मस्त है।
मुझे लगता है बच्चों को मस्त रहना चाहिए।
हाँ, ठीक है, पर मस्त रहने और खुश रहने में फ़र्क होता है।
हमारी ओर से, मैडम।
और मेरा पसंदीदा भी।
- ज़रूर मन की बात पढ़ लेते हो। - और आप क्या लेंगे, सर?
एक कटोरी कच्चे चावल ला सकते हो?
और बाकी यह जो ले रही हैं।
जी, बिल्कुल।
आप कहाँ से हैं?
युगांडा से।
झूठ।
मैं डेढ़ साल युगांडा में रही।
आपको लिफ़्ट वाले से बात करते सुना,
गोंडोला में चोरी-छिपे घुसने के लिए गोरों को गरिया रहे थे।
लोग न बताएँ मैं कहाँ जा सकता हूँ, कहाँ नहीं।
- शुक्रिया। - स्वागत है।
भूख लगी है?
आपके फ़ोन के लिए है।
शुक्रिया।
हाँ, इससे नमी निकल जाएगी।
- चियर्स। - चियर्स।
आप लोगों को स्कीइंग करते देखा।
- आप लोग फिर से जाने वाले हैं? - शायद नहीं।
- मेरी पत्नी की तबीयत ठीक नहीं है। - अफ़सोस है।
कुछ नहीं होगा।
और आप?
मैं क्या?
आप कैसे हैं?
हाँ, मैं... मैं तो भला-चंगा हूँ।
मुझ पर डोरे क्यों डाल रहे हो?
आपको पूछना पड़ा, यानी मेरा काम अच्छा नहीं है?
- एक बात बताऊँ? - क्या?
इश्कबाज़ी के लिए यह वक्त अच्छा है।
सुंदर जगह,
दिलचस्प आदमी, गोपनीयता।
इसके अलावा, मेरा तलाक होने वाला है।
रिश्ते सुधर नहीं सकते?
मेरे साथ सोना चाहते हो या मेरी शादी बचाना?
मैंने तीन महीने बाद ही गवॉल से शादी कर ली थी।
मैंने उसके जैसा ज़िंदादिल इंसान नहीं देखा था।
मैं प्रोफ़ेशनल सर्फ़र था,
खतरनाक लहरों पर भी आसानी से सर्फ़ कर लेता था,
और वह वहाँ अपने बालों में बालू लिए, बस मुझे देखकर मुस्कराती रहती।
उसके बाद, हम दोनों एक-दूसरे में पूरी तरह डूब जाते,
फिर बस फिर मस्ती, मस्ती और मस्ती।
वैसे, मुझे लगता है कि
शादी में धोखा देना सबसे बड़ा झूठ है, इसलिए मैं...
इतना बड़ा झूठ नहीं बोल सकती।
छोटे-मोटे झूठ बोलती हूँ।
- कैसी छोटे-मोटे? - जैसे...
अपने पति से यह कहना कि मेरी मीटिंग है, जबकि मेरी कोई मीटिंग नहीं हो।
मुझे लगता है कि वह... काम को लेकर बोले गए झूठ का ज़्यादा बुरा नहीं मानता।
कभी-कभी, उससे दूर जाना चाहती हूँ।
मैं समझता हूँ।
और अब,
मैं उन पलों को फिर से पाने की कोशिश करता रहता हूँ।
पर अब लगता नहीं कि वापस आ सकते हैं।
ज़्यादा बोल गया।
- माफ़ करना। - नहीं, मैं...
आपको एक सर्फ़र के रूप में देखने की कोशिश कर रही हूँ।
उसको तो एक ज़माना हो गया, अब तो मैं वह इंसान ही नहीं रहा।
पर मैं ज़िंदा रहूँगा।
मुझे अपने बेटे की चिंता है। पता नहीं, उसका क्या होगा।
वह मुझे...
बहुत अकेला लगता है।
वह उस वीडियो गेम में इतना डूबा रहता है, अकेलापन तो आएगा ही।
अपना फ़ोन दीजिए।
- क्या? - अपना फ़ोन मुझे दीजिए।
मैं आपको उसके साथ जुड़ने में मदद करूँगी... क्या नाम है उसका?
- ग्रैहम। - ग्रैहम।
ग्रैहम, कौन सा गेम खेल रहे हो?
- स्केट सिटी। - स्केट सिटी।
स्केट सिटी। अच्छा।
ठीक है, डाउनलोड हो रहा है।
उसे स्केट सिटी पसंद है। अब आप भी वह गेम पसंद करें।
हाँ।
ठीक है, चलो करता हूँ।
वह यहाँ आकर कुछ समय साथ बिताना चाहता था, लेकिन...
अब वह जिस ढंग से मुझे देखता है, और...
और मैं...
- माफ़ करें, यह सब क्या ले बैठी। - ठीक है। आपका फ़ोन
देखने दें कि चालू हुआ क्या...
- शायद अब काम कर रहा है। यह... - अरे वाह। आप तो...
जादूगर लगते हैं।
आप ठीक हैं?
- आप ठीक हैं न? - हाँ, माफ़ करना,
थोड़ी तबियत ठीक नहीं लग रही।
- शायद ऊँचाई की वजह से। - हाँ। वही वजह है।
- आप पानी वगैरह कुछ... - नहीं। मैं पहले ज़रा...
- वॉशरूम जाऊँगी... - पक्का न?
हाँ। माफ़ करना।
अच्छा, इसे खेलते कैसे हैं?
ए, क्या चल रहा है? मैं जॉन, संदेश छोड़ें।
उसका फ़ोन बग कर दिया, 4:58 हुए हैं। कहाँ हो?
आरएम-263-04 कनेक्ट
इनपुट शुरू
रिट्रीविंग ऑडियो
एनक्रिप्टेड मार्ग बना रहे हैं
हाँ, नहीं।
माफ़ कीजिए? लेडीज़ वॉशरूम कहाँ है?
वहीं जा रहा हूँ। बता देता हूँ।
ठीक है। शुक्रिया।
- आपकी तबियत ठीक है, मिस? - नहीं, ठीक हो जाऊँगी।
मैं ठीक हूँ। शुक्रिया।
आप मुझे बाहर क्यों ले जा रहे हैं?
यह क्या कर रहे हो?
- आपको खुली हवा चाहिए। - रुको, हम कहाँ जा रहे हैं?
- नहीं, आप अपना हाथ दूर रखिए। - ज़बान बंद।
- मुझे जानते हो? - चुप करो।
बचाओ!
क्या चल रहा है? मैं जॉन, संदेश छोड़ें।
बहुत कमीना इंसान है।
मदद करो! दूर हटो!
कौन हो तुम?
कौन हो तुम लोग, क्या चाहते हो?
तुम्हें पैसा चाहिए? क्या चाहिए?
मुझे...
दूर हट जाओ!
हे भगवान।
दरवाज़ा खोलो।
अंदर आइए। जल्दी।
ए।
तुमने गवॉल का फ़ोन बग किया? तुम हो कहाँ?
वे गवॉल को अगुआ कर रहे हैं।
क्या?
गवॉल को अगुआ कर रहे हैं।
ओ तेरी।
- कहाँ हो? तुम्हारी लोकेशन नहीं दिख रही। - मैंने बंद की है।
क्या बेवकूफ़ हो।
- ऐसा होता... - इस पर बाद में बात करेंगे।
खैर। मैं यहाँ... जो भी हो, हम...
फ़ोन बज रहा है।
पार्कर का है।
इस कॉल को रिकॉर्ड कर रहा हूँ।
- क्या बात है, गवॉल? - पार्कर मार्टिन?
- हाँ, कौन है? - आपकी पत्नी गवॉल हमारे पास है।
अगर फ़ोन रखा
या कोई मदद माँगी, तो उसे मार डालेंगे।
कोई मदद करो!
क्या कह... कौन बोल रहा है?
हट जाओ, मुझे हाथ मत लगाओ!
बीवी की आवाज़ सुनी?
हाँ।
कितना पैसा चाहिए?
जैसे ही मैं फ़ोन रखूँ, तुम अपने
सारे शेयर छोड़ दो। तुम्हारे पास एक घंटा है।
यह नामुमकिन है।
- बोर्ड कभी इसकी इजाज़त नहीं देगा। - इजाज़त लेना तुम्हारा काम है।
हमारी बातचीत खत्म होते ही 51 प्रतिशत।
सुनो, यह तो साफ़-साफ़ दहशतगर्दी है।
- वे कानूनन ऐसा नहीं कर सकते। - तुम्हारी पत्नी को मार डालूँगा।
सीधे-सीधे हाँ या न कहो।
हाँ या न?
न।
कोई सौदेबाज़ी नहीं।
- अपने पति को अलविदा कहो। - उन्होंने न कहा?
ठीक है।
ठीक है, बहुत खौफ़नाक था।
हमने रिकॉर्ड कर लिया। हमारा मिशन पूरा हुआ,
तुम्हें अब वापस आ जाना चाहिए। जॉन?
ए, मैं समझ गई। पर यह हमारा काम नहीं है।
- हमें उनसे कोई... - हाँ, पर किया न।
वह एक माँ है, समझीं? हम उसे ऐसे ही नहीं छोड़ सकते।
यह हमारा काम है ही नहीं। तुम कोई बेवकूफ़ी मत कर बैठना।
- वापस आ जाओ। - पंद्रह मिनट दो।
- देखो, लौट आओ। - पंद्रह मिनट।
फ़ोन या मैसेज न आए, तो मुझे ढूँढ़ना।
जॉन, मेरी बात सुनो! क्या...
दिमाग खराब कर रखा है।
भागो।
महाबेवकूफ़ी है! अगर मुझे ऐसे ही अनदेखा करना है, तो गोली खाओ या मरो
यह कहने के लिए माफ़ करना उम्मीद है गोली नहीं लगी होगी ज़िंदा होगे
तुम्हारे पास मौका था दिखाने का कि हमारा संचार ज़बरदस्त है।
पर तुमने यह मौका गँवा दिया - बड़ी गलती की
माफ़ करना प्लीज़ मैसेज करो
ए, यह क्या कर रही हैं? रुकिए!
जॉन!
क्या हुआ, जॉन? जॉन।
कुछ नहीं हुआ। उठने की कोशिश करो, ठीक है?
एक, दो, तीन!
पापा। माँ आ गईं।
तुम ठीक हो?
रहने दो।
एक बात बताओ।
तुमने "ना" बोल दिया?
तुम नहा लो। अच्छा लगेगा।
"ना" बोल दिया तुमने?
- तुमने... - गवॉल! गवॉल! मैंने "ना" नहीं कहा था!
- माना मैंने "ना" कहा, पर... - मैंने खुद सुना!
मेरा मुँह बंद था, कान नहीं! और तुमने कहा, "ना।"
- और वहाँ भयंकर ठंड थी। - गवॉल। हमने इस बारे में बात की थी!
हमने बात की थी।
- अगर ऐसी नौबत आई... - हाँ, याद है क्या कहा था,
पर पहले मुझे मरवाने का ख़याल आया!
शांत हो जाओ।
आया था। और अब बहुत खुश हूँ कि तुम ज़िंदा हो।
ओह, अच्छा।
खुशी हुई जानकर कि मेरे न मरने से खुश हो।
- उंगलियाँ सुन्न तो नहीं? - मरने छोड़ दिया!
तुमने फ़ोन किया?
- किसी को किया? - धत्।
इसलिए तुमसे लौट आने को कह रही थी।
ठीक है।
पानी ठंडा है, उंगलियाँ दर्द करेंगी,
पर वह अच्छा है न?
हमारा बेटा। उसकी सोची?
लिंग के होने का एहसास नहीं हो रहा।
- किसका एहसास? - लिंग के होने का एहसास नहीं हो रहा।
जीवन में इससे ज़्यादा डर मुझे कभी नहीं लगा।
तुम्हारा लिंग?
क्या?
ठीक है।
कुछ महसूस हुआ?
तुमसे प्यार है!
लिंग बेकार नहीं होगा। चिंता मत करो, ठीक है?
तुम्हें मेरे ढेरों संदेश मिलेंगे। मैं गुस्से में थी।
अब कुछ महसूस हुआ?
सुनो।
हम एक टीम हैं। हमें एक-दूसरे की बात सुननी होगी।
तुम ऐसे खतरे नहीं उठा सकते। अगर एक और नाकामी मिलती है तो?
कुछ महसूस हुआ?
होगा
अगर उस पर तुम अपना मुँह लगा दो।
- कमीने कहीं के! - अभी भी दर्द है।
अभी भी दर्द है।
- हे भगवान। - अभी फिर दर्द हुआ।
कोई बात नहीं।
तुम्हें सच में मेरी परवाह है?
हाँ।
मुझे वाकई तुम्हारी परवाह है।
और...
- मैं... मुझे भी तुम्हारी परवाह है। - नहीं। पर...
मुझे सच में तुम्हारी बहुत परवाह है।
तो, यह महसूस करने के लिए कि मुझे चाहते हो, तुम मेरी मौत के लिए सहमत हो गए?
देखो, सुनने में अजीब लगता है। पर हाँ, यह सच है।
इतने सारे मैसेज।
"गोली खाओ या मरो।"
यह सब क्या है।
- तुम सबकी जान खतरे में डाल रही हो। - उन्हें निकाल दो।
मैं और मेरी माँ।
मिशन पूरा हो गया। उन्हें हटा दो।
अब उनका कोई मतलब नहीं है।
अच्छा लग रहा है।
- रात को साथ में एक बिस्तर में सोना। - हाँ।
वापस पहुँचकर भी यही करें?
- क्या? - एक ही कमरे में सोएँ?
सच में?
- तुम चाहते हो ऐसा करें? - नन्ही कार्टून माउस लग रही हो।
अच्छा?
- वैसे, मैं हैरान हूँ। - हाँ। अगर तुम चाहो तो मैं ऐसा कर लूँगा।
ठीक है। मैं तो चाहती हूँ। लेकिन अगर तुम भी चाहते हो, तो।
नहीं चाहता तो इसकी बात ही न करता।
- ठीक है। बढ़िया। - बढ़िया।
- तुम ठीक हो? - हाँ। ज़रा टहलकर आती हूँ।
कुछ खाने का मन है, जान, थोड़ी भूख लगी है।
तुम यहाँ छोड़ सकती हो।
मतलब, पाद दो।
तुम क्या बात कर रहे हो?
- मुझे लगता है तुम्हें पादना है। - बाप रे... मुझे पादना नहीं है।
- तुम भी... - पता है तुमने उस रात पादा था।
- क्या? - मैंने कुछ नहीं कहा।
मैं नहीं चाहता था कि तुम्हें शर्मिंदगी हो।
- मुझे परवाह नहीं। - मैंने उस रात नहीं पादा। वह...
- तुमने नहीं पादा था? - तुम भी अजीब हो।
- मैं... - कोई नहीं। पाद लो। सब पादते हैं।
- परवाह नहीं है। - मुझे भी परवाह नहीं।
और ज़रूरत भी नहीं। पर, मैंने... नहीं पादा।
मैं नहीं जाती। नहीं जाना खाने।
बाहर तो निकालो।
- अभी पाद मार रही हो? - नहीं।
बाप रे!
- हे भगवान। - बंद करो।
- मैं खिड़की से बाहर कूद जाऊँगा। - जॉन, इतना बदबूदार भी नहीं है। बस करो!
- मर गया रे, भभकारे मार रहा है। - चुप करो!
यह बदबू चोट लगने से भी ज़्यादा बुरी है।
संवाद अनुवादक जनक कविरत्न
रचनात्मक पर्यवेक्षक दिनेश शाकुल